b'\n_START_ARTICLE_\nJean Denis Attiret\n_START_SECTION_\nBakgrunn\n_START_PARAGRAPH_\nJean-Philippe Attiret stammet fra en kunstnerfamilie; hans bestefar og hans far var ogs\xc3\xa5 malere. Takket v\xc3\xa6re en rik velgj\xc3\xb8rer, markgreven av Brouissa, kunne han komme seg til Roma for \xc3\xa5 studere kunst, og interesserte seg i s\xc3\xa6rdeleshet for Rafaels kunst.\n_START_SECTION_\nJesuitt\n_START_PARAGRAPH_\nAttiret inntr\xc3\xa5dte i jesuittordenens novisiat i Avignon i 1735, 33 \xc3\xa5r gammel. Der fortsatte han sitt kunsteneriske virke og malte de fire evangelister i sodalitetskapellet i katedralen i Avignon.\n_START_SECTION_\nMisjon\xc3\xa6r\n_START_PARAGRAPH_\nHan dro i 1737 som misjon\xc3\xa6r til Kina - han meldte seg da hans overordnede fortalte at kunstnere fra Europa var ettertraktede i keiserens hoff. I Beijing fikk han keiserens gunst og ble hoffmaler. De fleste av hans malerier var av natirlige objekter, som tr\xc3\xa6r, frukt, fisk og mange dyr, malt p\xc3\xa5 glass eller silke. Han var ettertraktet for sine portrettetr han malte omlag 200 av dem av keiseren og hans familie. Etter  Qianlong-keiserens \xc3\xb8nske oppgav han sin europeiske stil og begynte \xc3\xa5 male akvareller p\xc3\xa5 kinesisk man\xc3\xa9r. Dette lyktes han i s\xc3\xa5 godt at han sammen med kinesiske malere faktisk dannet en egen skoleretning innen kinesisk malerkunst._NEWLINE_I 1754 utnevnte keiseren ham til mandarin av 3. klasse, men Attiret avslo og bad Qianlong om heller \xc3\xa5 beskytte kirkens religionsfrihet, noe som ville gledet ham langt mer. _NEWLINE_Attiret anferdiget sammen med sine ordensbr\xc3\xb8dre Giuseppe Castiglione og Ignaz Sichelbarth s\xc3\xa5 vel som med augustineren Giovanni Damasceno Salutti 16 tegnede fremstillinger fra krigen mot djungarene (1753 til 1760). De ble gjort til stikk i Paris._NEWLINE_Fra den perioden han faktisk bodde inne i Den forbudte by oroduserte han ogs\xc3\xa5 noen malerier med religi\xc3\xb8se kristne motiver, som scener fra Jesu liv og helgenenes liv. De fleste av hans berker er gtt tapt: De ble \xc3\xb8delagt av de franske og britiske milit\xc3\xa6re styrker som inntok Sommerpalasset og plyndret det i 1860 under opiumskrigen.'